Gedagte vir die dag: VredemakersFoto: Reint Dykema Die vredemakers waarvan Jesus in Matteus 5:9 praat, identifiseer hulle direk met die familie van God – hulle is kinders van God. Kinders van God aard na hulle Vader. Hulle karakter is van so ’n aard dat dit vrede aan mense bedien. Hulle woorde is genadegevul. Jesus sê: “Só sal julle optree soos ware kinders van julle hemelse Vader” (Matteus 5:45). Eer aan God in die hoogste hemel, en vrede op aarde vir almal in wie Hy ’n welbehae het. (Lukas 2:14) Gelukkig is die vredemakers, want God sal vir hulle sê: “Julle is mý kinders.” (Matteus 5:9) Laat die vrede wat Christus bewerk het, in julle lewens die deurslag gee; want as lede van een liggaam is julle tot vrede geroep. (Kolossense 3:15)